Diari Oficial de la Generalitat Valenciana


Sumari del DOGV 8858, del 16-07-2020 (2020/5679)

CORRECCIÓ d'errades de la Resolució d'1 de juny de 2020, de la Secretaria Autonòmica d'Educació i Formació Professional, per la qual s'estableixen el calendari i el procediment d'admissió i matrícula de l'alumnat en els ensenyaments de Formació Professional Bàsica, de grau mitjà i de grau superior, en centres públics i centres privats amb cicles formatius sostinguts amb fons públics no universitaris; en els programes formatius de qualificació bàsica finançats amb fons públics i en els cicles de Formació Professional Bàsica en instituts d'Educació Secundària i centres integrats públics de Formació Professional de la Comunitat Valenciana, dirigits a persones beneficiàries del Pla d'ocupació juvenil per al curs 2020/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5679


Data del document
:   14-07-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució d'1 de juny de 2020, de la Secretaria Autonòmica d'Educació i Formació Professional, per la qual s'estableixen el calendari i el procediment d'admissió i matrícula de l'alumnat en els ensenyaments de Formació Professional Bàsica, de grau mitjà i de grau superior, en centres públics i centres privats amb cicles formatius sostinguts amb fons públics no universitaris; en els programes formatius de qualificació bàsica finançats amb fons públics i en els cicles de Formació Professional Bàsica en instituts d'Educació Secundària i centres integrats públics de Formació Professional de la Comunitat Valenciana, dirigits a persones beneficiàries del Pla d'ocupació juvenil per al curs 2020/2021. [2020/5679]  
  
  
Advertides errades en l'annex I de la Resolució d'1 de juny de 2020, de la Secretaria Autonòmica d'Educació i Formació Professional, per la qual s'estableix el calendari i el procediment d'admissió i matrícula de l'alumnat en els ensenyaments de Formació Professional Bàsica, de grau mitjà i de grau superior, en centres públics i centres privats amb cicles formatius sostinguts amb fons públics no universitaris; en els programes formatius de qualificació bàsica finançats amb fons públics i en els cicles de Formació Professional Bàsica en instituts d'Educació Secundària i centres integrats públics de Formació Professional de la Comunitat Valenciana, dirigits a persones beneficiàries del Pla d'ocupació juvenil per al curs 2020-2021, publicada en el Diari Oficial de la Generalitat Valenciana número 8828, de 5 de juny de 2020, es realitza la correcció següent:  
  
En la pàgina 19169, on diu:  
  
«1. Únic procés d'admissió de l'alumnat a cicles de Formació Professional Bàsica.  
1.1. Constitució de les comissions sectorials d'escolarització: fins al 15 de juny»  
  
Ha de dir:  
«1. Únic procés d'admissió de l'alumnat a cicles de Formació Professional Bàsica.  
1.1. Constitució de les comissions sectorials d'escolarització: fins al 15 de juny. Les funcions d'aquesta comissió d'escolarització seran dutes a terme per la Inspecció Educativa, tal com estableix l'article 3 del Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19.»  
  
  
En la pàgina 19813, on diu:  
  
«1.14. Període per a assignar les places vacants sobrants, així com les que es generen per renúncia. Es desenvoluparà en dues fases en les quals es tindran en compte les llistes d'espera. En la primera fase podran accedir solament les persones que hagen participat en el procés d'admissió, l'adjudicació es podrà realitzar bé en acte públic, o bé mitjançant els mitjans objectius i registrats que el centre considere. Es prioritzarà per la nota mitjana de l'expedient acadèmic, sense tindre en compte ni les reserves ni els contingents inicials establits, i en cas d'empat es dirimiran per l'ordre alfabètic dels cognoms i el nom dels sol·licitants. En la segona fase podrà accedir qualsevol persona interessada, sempre que complisca els requisits d'accés.»  
  
Ha de dir:  
«1.14. Període per a assignar les places vacants sobrants, així com les que es generen per renúncia. Es desenvoluparà en dues fases en les quals es tindran en compte les llistes d'espera. En la primera fase podran accedir solament les persones que hagen participat en el procés d'admissió, l'adjudicació es podrà realitzar bé en acte públic, o bé mitjançant els mitjans objectius i registrats que el centre considere. S'adjudicaran les places vacants sobrants, prioritzant conforme a l'article 6 del Decret 135/2014, de 8 d'agost. En cas d'empat es dirimiran per l'ordre alfabètic dels cognoms i el nom dels sol·licitants. En la segona fase podrà accedir qualsevol persona interessada, sempre que cowmplisca els requisits d'accés.»  
  
València, 14 de juliol de 2020.- El secretari autonòmic d'Educació i Formació Professional: Miquel Soler Gracia.